Byǎyəm nâ Mɔ̂n Zambá á ngāsɔ́ ai nâ a ngávə́ bía fəg ású yə̄ nâ bǐ yəm Bə́bə́lá. Bǐ nə̄ á Bə́bə́lá, ábə̄ Mɔ́n wōē Yésus Krǐstus. Énye a nə́ Zāmbá Bə̄bə́lá, Ényē fə a nə́ Ényǐŋ mvɔ̄m kɔ́m. Ǎ bān bɔ́n bámā, tə myǎyə́bə bivəgələ bəzəzə̌ bəzambá. [1] É mínā yā myāvógolo ai é bíā yā byātil. [2] Bəyəm bəvɔ́g bâkad nâ é “mvɔŋ” Zambá nyi yatian ai M̀fúfúb Ńsīsīm amú ńnye a nə́ átín abyé yā ńsīsīm . Bəvɔ́g bɔ́ nâ lâbəbə Ebúg Ńtí . Nálā ó ngayə́gələ bíā nâ M̀fúfúb Ńsísīm á sə́ kig dzǎm kandan ai Ebúg Zambá. [3] Byǎsəlan va ai bəkálara bəvɔ́g yā ńkɔ̄bɔ̄ ewondo. [4] A sǎl ngab ébə̄ : M̀fág mod etám, ḿfag Zāmbá étam, təge yə́bə naa Zambá á ngābɔ mod ábə̄ Yésus Krǐstus. [5] Ńsə́m vī wâbəbə dzam Ḿfúfúb Ńsísīm